Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 186/14/6606	Lučenec, 16.5.2014
EEČ : 2-47-65-2014

U Z N E S E N I E

Trestná vec:	obvinený XXXXX 
Zločin:	Znásilnenie podľa § 199 odsek 2 písmeno b1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
dňa 19.06.2009 asi o 13.30 hod. vo Fiľakove prišiel za mal. XXXXX, nar. 29.10.1994 a opýtal sa jej, či sa s ním nechce previesť na motorke a keď táto súhlasila, obaja nasadli na motocykel nezistenej značky a evidenčného čísla a na tomto sa odviezli za Fiľakovo na kopec zvaný „Egreš“, kde s motocyklom zašiel poľnou cestou do lesa, po zastavení motocykla tento oprel o strom a následne maloletej XXXXX prikázal, aby sa vyzliekla a keď to táto odmietla urobiť, tak jej nadával do kuriev a pýtal sa jej, že či chce za sexuálnu službu peniaze a keď maloletá jeho ponuku odmietla, tak jej podkopol nohy a zvalil ju na zem, pričom si udrela nohu o motorku a keď ležala na zemi, tak jej ľavou rukou pridržal obe ruky a pravou rukou jej rozopol krátke rifľové nohavice, ktoré z nej potom stiahol spolu aj s nohavičkami, načo si potom obvinený stiahol svoje nohavice až po kolená a maloletej násilím roztiahol nohy od seba, aj napriek tomu, že sa bránila a volala o pomoc, jej násilím vsunul svoj pohlavný úd do pošvy a následne s ňou vykonal súlož, po ktorej sa jej vyhrážal, že ak toto niekomu povie, tak jej podpáli dom, v ktorom býva, po čom maloletá z miesta činu ušla, čím jej spôsobil odreniny brucha vľavo a tržnú ranu členka ľavej nohy, ktoré zranenia si nevyžiadali práceneschopnosť

lebo je trestné stíhanie neprípustné podľa § 9 odsek 1 písmeno d

Odôvodnenie:
Proti obvinenému XXXXX bolo vyšetrovateľom PZ, OR PZ v Lučenci vedené trestné stíhanie za zločiny znásilnenia podľa § 199 odsek 1, odsek 2 písmeno b) Trestného zákona a vydierania podľa § 189 odsek 1, 2 písmeno b) Trestného zákona na tom skutkovom základe, ktorý je uvedený vo výrokovej časti tohto uznesenia. 

Keďže v priebehu vyšetrovania vznikli rozpory medzi výpoveďou obvineného a výpoveďou maloletej XXXXX, bolo potrebné vykonať s maloletou ako aj jej zákonnou zástupkyňou ďalšie procesné úkony. Z dôvodu neprítomnosti svedkyne poškodenej XXXXX ako aj svedkyne maloletej XXXXX, ktoré sa dlhodobo nezdržiavali v mieste svojho trvalého bydliska, bolo trestné stíhanie podľa § 228 odsek 1 písmeno a) Trestného poriadku prerušené. Následne dňa 01.04.2014 vyšetrovateľ PZ v trestnom stíhaní obvineného XXXXX pokračoval.  Z úmrtného listu vydaného Matričným úradom mesta Lučenec vyplýva, že obvinený XXXXX, nar. XXXXX v Rimavskej Sobote zomrel v Lučenci dňa 07.12.2013.  

	Podľa § 9 ods. 1 písm. d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu kto zomrel alebo bol vyhlásený za mŕtveho. Podľa § 215 ods. 1 písm. d/ Trestného poriadku prokurátor zastaví trestné stíhanie ak je trestné stíhanie neprípustné podľa § 9 Trestného poriadku. 

	Keďže v priebehu vyšetrovania bolo nepochybne preukázané, že dňa 07.12.2013 došlo k úmrtiu obvineného XXXXX, bolo potrebné trestné stíhanie vedené proti nemu pre zločiny znásilnenia podľa § 199 odsek 1, odsek 2 písmeno b) Trestného zákona a vydierania podľa § 189 odsek 1, 2 písmeno b) Trestného zákona, zastaviť. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka